बैंक में बुजुर्ग की मदद करने के बहाने 10 हजार लेकर युवक फरार
बाड़मेर | कलेक्ट्रेटस्थित एसबीबीजे बैंक में एक बुजुर्ग से 100-100 रुपए के 10 हजार की गड्डी लेकर एक युवक फरार हो गया। दरअसल युवक ने पहले विड्राल फॉर्म भरने के लिए मदद की और जब बुजुर्ग ने 50 हजार रुपए बैंक से निकाले तो युवक ने रुपए गिनने के बहाने एक 10 हजार रुपए की गड्डी चुरा ली और लेकर फरार हो गया।
एएसआई अमरसिंह ने बताया कि एक्स मैन चीमाराम पुत्र पुरखाराम जाट निवासी असाड़ी गिराब पैसे निकालने के लिए कलेक्ट्रेट स्थित एसबीबीजे बैंक आया था। इस दौरान वहां खड़े एक युवक की उन्होंने विड्राल फॉर्म भरने के लिए मदद ली। जब काउंटर से 50 हजार रुपए लेकर बाहर आया तो युवक को पैसे गिनने के लिए दिए थे। इस दौरान युवक ने चालाकी से 100-100 रुपए की पांच गड्डी में एक गड्डी को गायब कर दिया। 4 गड्डी थैली में डाल दी। जब बुजुर्ग चीमाराम ने गड्डी चेक की तो वह फरार हो चुका था। इसकी शिकायत बैक मैनेजर से की गई, वहीं सूचना के बाद पुलिस मौके पर पहुंची। पुलिस सीसीटीवी फुटेज के आधार पर युवक की तस्वीर जारी की है, वहीं युवक की शिनाख्त किए जाने का प्रयास कर रही है। पुलिस ने मामला दर्ज कर जांच शुरू कर दी है।
hin_Deva hin_Deva hin_Deva